CELEX: 62015CN0063
Language: hr
Date: 2015-02-12 00:00:00
Title: Predmet C-63/15: Zahtjev za prethodnu odluku koji je 12. veljače 2015. uputio Rechtbank Den Haag, sjedište ’s-Hertogenbosch (Nizozemska) – Mehrdad Ghezelbash protiv Staatssecretaris van Veiligheit en Justitie

27.4.2015   
            
            
               HR
            
            
               Službeni list Europske unije
            
            
               C 138/36
            
         Zahtjev za prethodnu odluku koji je 12. veljače 2015. uputio Rechtbank Den Haag, sjedište ’s-Hertogenbosch (Nizozemska) – Mehrdad Ghezelbash protiv Staatssecretaris van Veiligheit en Justitie
   (Predmet C-63/15)
   (2015/C 138/49)
   Jezik postupka: nizozemski
   
      Sud koji je uputio zahtjev
   
   Rechtbank Den Haag, sjedište ’s-Hertogenbosch
   
      Stranke glavnog postupka
   
   
      Tužitelj: Mehrdad Ghezelbash
   
      Tuženik: Staatssecretaris van Veiligheit en Justitie
   
      Prethodna pitanja
   
   
               1.
            
            
               Koji je doseg članka 27. Uredbe br. 604/2013 (1), po potrebi u vezi s uvodnom izjavom 19. te Uredbe?
               Ima li tražitelj azila u slučaju kao što je ovaj – u kojem je stranac tek nakon prihvaćanja zahtjeva za priznavanje nadležnosti za postupak azila suočen s tim zahtjevom te pruži dokaze koji mogu dovesti do zaključka da za razmatranje zahtjeva za azil nije nadležna država članica kojoj je zahtjev upućen nego država koja podnosi zahtjev, a koja potom te dokumente niti ne ispituje niti dostavlja državi članici kojoj je zahtjev upućen – u skladu s tim člankom pravo da podnese (učinkovitu) žalbu protiv primjene kriterija za određivanje nadležne države navedenih u Poglavlju III. Uredbe br. 604/2013?
            
         
               2.
            
            
               U slučaju da se stranac ni prema Uredbi br. 604/2013 ni prema Uredbi br. 343/2003 (2) načelno ne može pozivati na nepravilnu primjenu kriterija za određivanje nadležne države članice ako je država članica kojoj je zahtjev upućen prihvatila zahtjev za preuzimanje: je li pravilan stav tuženika da je iznimka od ovog načela moguća samo u obiteljskim situacijama u smislu članka 7. Uredbe br. 604/2013 ili su moguće i druge posebne činjenice i okolnosti na temelju kojih se stranac može pozivati na nepravilnu primjenu kriterija za određivanje nadležne države članice?
            
         
               3.
            
            
               U slučaju da odgovor na drugo pitanje glasi da osim obiteljskih situacija i druge okolnosti mogu dovesti do toga da se stranac može pozivati na nepravilnu primjenu kriterija za određivanje nadležne države članice: mogu li činjenice i okolnosti opisane u točki 12. ove odluke biti takve posebne činjenice i okolnosti?
            
         
      (1)  Uredba (EU) br. 604/2013 Europskog parlamenta i Vijeća od 26. lipnja 2013. o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva (SL L 180, str. 31.) (SL, posebno izdanje na hrvatskom jeziku, poglavlje 19., svezak 15., str. 108.).
   
      (2)  Uredba Vijeća (EZ) br. 343/2003 od 18. veljače 2003. o utvrđivanju kriterija i mehanizama za određivanje države članice odgovorne za razmatranje zahtjeva za azil koji je u jednoj od država članica podnio državljanin treće zemlje (SL L 50, str. 1.) (SL, posebno izdanje na hrvatskom jeziku, poglavlje 19., svezak 12., str. 37.).